Udover at hænge skiltet op på kirkelågen, delte Line Scholz også budskabet på Facebook. Indtil nu er opslaget blevet delt mere end 6000 gange.

Umiddelbart melder ingen af områdets kirker dog om bekymring for, at pokémon-spillet vil forstyrre den ro, som bør herske på en kirkegård.

"Dejligt, de er her"

Kirkegårdsleder i Varde, Birgit Møller Bach, er derimod tæt på at byde spillet velkommen.

- Vi ser det slet ikke som et problem. På to af vores kirkegårde har vi spots, og der kommer unge mennesker, men der er slet ikke noget ballade med dem. De er søde og rare, og det er dejligt, de kommer ud og besøger os, siger hun.

I Ulkebøl kirke er præst Kirsten Schmidt imidlertid opmærksom på, hvordan tendensen udvikler sig.

- I det øjeblik vi har episoder, hvor sørgende kommer og siger, de føler sig forstyrret, så bliver vi nødt til at handle på det, siger hun.

Læs også : PORTRÆT Manden, der har fået hele verden til at fange Pokémons

Skiltet ved Skærbæk Kirke er blevet fjernet igen. Line Scholz er ikke klar over, hvem der har fjernet det, men hun fortæller, at præsten i første omgang lod det hænge efter søndagens gudstjeneste.

Line Scholz fortæller også, at skiltet faktisk har haft en effekt, mens det hang der.

- I al den tid skiltet hang på lågen, stoppede langt de fleste ved lågen, tog deres telefoner frem og forlod stedet igen. Det kom bag på mig, men det var dejligt at se, siger hun.

Pokémon Go: